Sezonul estival începe cu pași timizi. Chiar dacă agențiile de turism au anunțat că peste 80.000 de turiști sunt așteptați pe litoral în minivacanța de 1 Mai, aceștia nu au aglomerat drumurile spre mare cu o zi înainte. Mai mult, aceștia vor fi șocați să vadă care sunt tarifele parcării în Mamaia.
Turiștii sunt așteptați atât pe litoral, cât și la munte, doar că vremea nu este prielnică și a speriat turiștii care ar fi trebuit să sosească la mare. Mai mult, parcările din Mamaia sunt inundate în urma ploilor care au cuprins litoralul. Dar, turiștii trebuie să aibă în vedere și prețul parcărilor din această stațiune, informează Cancan.
Cei care vor să parcheze în Zona 2 au prima jumătate de oră gratuită, iar de luni până vineri, în intervalul 20.00-08.00, în weekenduri și sărbători legale, parcarea este gratuită. În afara acestui interval, oamenii vor plăti 1 leu pe oră, iar cei care vor să lase mașina în această parcare toată ziua vor plăti 10 lei. Pentru șapte zile prețul este 50 de lei, iar pentru o lună întreagă tariful este de 150 de lei.
ANM a anunțat că vremea nu va fi atât de bună în minivacanța de 1 Mai pentru că în ultimele 24 de ore s-au înregistrat cantități însemnate de apă, iar o parte dintre parcările din Mamaia au fost inundate.